Rubén Ramos

Rubén Ramos Antón  ye un periodista y escritor aragonés. Ye llicenciáu en Ciencies Sociales y de la Información (Periodismu) pola Universidá del País Vascu. Ye miembru de l'Asociación Cultural Nogará-Religada dende 1993.

Conoció l'aragonés dende neñu, primero en San Jorge, y depués en Sobrarbe.

Escribió una montonera d'artículos y trabayos sobre l'aragonés en publicaciones como Siete de Aragón (del cual foi coordinador en distintes etapes), el Diario de Bolsillo de Zaragoza, Trébede y apocayá en O Espiello (revista editada pola Asociación Cultural Nogará-Religada). Tamién participó y coordinó'l programa de radio O mirallo, na emisora de radio zaragozana Radio Ebro.

En llingua castellana espublizó xunto col historiador Carlos Serrano Lacarra los llibros El aragonesismo en la transición (I y II) y collaboró nel llibru La selección aragonesa de fútbol de Rafael Rojas. N'aragonés escribió les noveles Bidas Crebazadas y En l'altro canto d'a güega, coles que ganó'l Premiu Arnal Cavero nes ediciones de 2006 y 2008. Esti postreru cuenta la historia de María, que ye una moza enllena de suaños que conoz a Miguel, un montañés que se tuvo que colar del so pueblu. Xuntos somorguiénse nos abaruyamientos políticos de la Zaragoza de los años trenta del sieglu XX.

 Referencies 

 Bibliografía 
 Carlos Serrano Lacarra, Rubén Ramos Antón. El aragonesismo en la transición. Vol. 1, Alternativas aragonesistas y propuestas territoriales (1972-1978). 2002. Zaragoza. Rolde de Estudios Aragoneses. ISBN 84-87333-64-8.
 Carlos Serrano Lacarra, Rubén Ramos Antón. El aragonesismo en la transición. Vol. 2, Regionalismo y nacionalismo en el Aragón preautonómicu (1978-1983). 2003. Zaragoza. Rolde de Estudios Aragoneses. ISBN 84-87333-67-2.
 Rafael Rojas. La Selección Aragonesa de fútbol. Federación Aragonesa de Fútbol. ISBN 84-95490-66-8.
 Rubén Ramos Antón. Bidas Crebazadas. 2006. Gobierno de Aragón. Centro del Libro de Aragón. Literaturas de Aragón. Serie en lengua aragonesa. ISBN 84-87333-64-8.

Categoría:Escritores d'Aragón
Categoría:Escritores n'aragonés
Categoría:Persones de Zaragoza
Categoría:Premiu Arnal Cavero